એપલના નેક્સ્ટ જનરેશન હાઇઇંડ સ્માર્ટફોન આઇફોન 6ને લઇને અનેક સમાચારો અને કોન્સેપ્ટ ડિઝાઇન પોપ્યુલર થઇ રહી છે . જો કેક , હજુ પણ આઇફોન 6ની ડિઝાઇન અંગે કોઇને ખાસ જાણકારી નથી , પરંતુ ઇટાલિયન એજન્સી સેટ સોલ્યુશને આઇફોન એર કોન્સેપ્ટ ડિઝાઇન કાઢી છે , જેમાં આઇફોન 6ને ફેંસી લુક સાથે સ્લીક ડિઝાઇન આપવામાં આવી છે . કોન્સેપ્ટ ફોન આઇફોન એરની સાઇઝ 6 એમએમ છે સાથે જ તેનો વજન માત્ર 70 ગ્રામ છે , જે કોઇપણ સ્માર્ટફોન કરતા ઘણો ઓછો છે . ફીચર પર નજર ફેરવવામાં આવે તો એજન્સીના કોન્સેપ્ટ આઇફોન એરમાં ટચ આઇડી ફિંગરપ્રીન્ટ સ્કેનર સાથે 4 ઇન્ચની ફુલ એચડી સ્ક્રીન અને 64 બીટ ચિપસેટ , 2 જીબી રેમ આપવામાં આવી છે . આઇફોન એરમાં 16 જીબી , 32 જીબી અને 64 જીબી ઇન્ટરનલ મેમરી ઓપ્શન હશે . 12 મેગા પિક્સલના રિયર ફેસિંગ કેમેરા સાથે એરમાં મેટર ચેસિસ અને આઇઓએસ 7 વર્ઝન ઓએસ હશે . આશા રાખવામાં આવી રહી છે કે એપલ નવા આઇફોન 6ને સપ્ટેમ્બર 2014 સુધીમાં લોન્ચ કરી શકે છે . તો ચાલો તસવીરો થકી જાણીએ આઇફોન એરમાં વધુ શું આપવામાં આવશે .